CELEX: 32006D0723
Language: mt
Date: 2006-10-24 00:00:00
Title: Deċiżjoni tal-Kummissjoni ta’ l- 24 ta’ Ottubru 2006 li tawtorizza t-tqegħid fis-suq ta’ żejt tan-nebbieta tal-qamħirrum b’sustanza insaponifikabbli għolja bħala ingredjent ta’ l-ikel ġdid taħt ir-Regolament (KE) Nru 258/97 tal-Parlament Ewropew u tal-Kunsill (innotifikata taħt dokument numru C(2006) 4980)

5.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               402
            
         DEĊIŻJONI TAL-KUMMISSJONI
   ta’ l-24 ta’ Ottubru 2006
   li tawtorizza t-tqegħid fis-suq ta’ “żejt tan-nebbieta tal-qamħirrum b’sustanza insaponifikabbli għolja” bħala ingredjent ta’ l-ikel ġdid taħt ir-Regolament (KE) Nru 258/97 tal-Parlament Ewropew u tal-Kunsill
   (innotifikata taħt dokument numru C(2006) 4980)
   (It-test Franċiż biss huwa awtentiku)
   (2006/723/KE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 258/97 tal-Parlament Ewropew u tal-Kunsill tas-27 ta' Jannar 1997 dwar ikel ġdid u ingredjenti ta' l-ikel ġodda (1), u partikolarment l-Artikolu 7 tiegħu,
   Billi:
   
               (1)
            
            
               Fl-24 ta’ Ottubru 2001 il-kumpanija Laboratoires Pharmascience (issa Laboratoires Expanscience) għamlet talba lill-awtoritajiet kompetenti ta’ Franza biex tqiegħed “żejt tan-nebbieta tal-qamħirrum b’sustanza insaponifikabbli għolja” fis-suq bħala ingredjent ta’ l-ikel ġdid.
            
         
               (2)
            
            
               Fit-8 ta' Jannar 2002 l-awtoritajiet kompetenti ta’ Franza għaddew l-ewwel rapport ta' evalwazzjoni tagħhom lill-Kummissjoni. Ir-rapport wasal għall-konklużjoni li ż-żejt tan-nebbieta tal-qamħirrum b’sustanza insaponifikabbli għolja propost bħala ingredjent ta’ l-ikel b’konsum kwotidjan ta’ 2 g kuljum jippermetti suppliment ta’ teħid ta’ vitamina E u kkonkluda wkoll li l-livelli ta’ phytosterol ma kinux biżżejjed biex inaqqsu l-choesterolaemia.
            
         
               (3)
            
            
               Il-Kummissjoni għaddiet ir-rapport ta' evalwazzjoni inizjali lill-Istati Membri kollha fit-18 ta' Frar 2002.
            
         
               (4)
            
            
               Fi żmien il-perjodu ta’ 60 jum stabbilit fl-Artikolu 6(4) tar-Regolament (KE) Nru 258/97, tqajmu oġġezzjonijiet raġunati għat-tqegħid fis-suq tal-prodott b'mod konformi ma' din id-dispożizzjoni.
            
         
               (5)
            
            
               L-Awtorità għas-Sigurtà Alimentari Ewropea (European Food Safety Authority EFSA) ġiet ikkonsultata fit-30 Jannnar 2004.
            
         
               (6)
            
            
               Fis-6 ta’ Diċembru 2005, l-EFSA adottat l-“Opinjoni tal-Bord Xjentifiku dwar Prodotti Djetetiċi, Nutrizzjoni u Allerġiji fuq talba mill-Kummissjoni marbuta maż-żejt tan-nebbieta tal-qamħirrum b’sustanza insaponifikabbli għolja bħala ingredjent ta’ l-ikel ġdid”.
            
         
               (7)
            
            
               L-opinjoni waslet għall-konklużjoni li l-livell ta’ użu propost ta’ 2 g kuljum ta’ “żejt tan-nebbieta tal-qamħirrum b’sustanza insaponifikabbli għolja” kien bla periklu.
            
         
               (8)
            
            
               Huwa magħruf li “iż-żejt tan-nebbieta tal-qamħirrum b’sustanza insaponifikabbli għolja” b’livell ta’ użu maħsub ta’ 2 g kuljum huwa għajn ta’ Vitamina E bla periklu. Għall-ittikkettar u l-preżentazzjoni tapplika d-Direttiva 2002/46/KEE (2) tal-Parlament Ewropew u tal-Kunsill dwar l-approssimazzjoni tal-liġijiet ta’ l-Istati Membri marbuta mas-supplimenti ta’ l-ikel.
            
         
               (9)
            
            
               Fuq il-bażi tal-valutazzjoni xjentifika, huwa stabbilit li 'iż-żejt tan-nebbieta tal-qamħirrum b’sustanza insaponifikabbli għolja’ huwa konformi mal-kriterji stabbiliti fl-Artikolu 3(1) tar-Regolament (KE) Nru 258/97.
            
         
               (10)
            
            
               Il-miżuri stipulati f’din id-Deċiżjoni huma fi qbil ma’ l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
            
         ADOTTAT DIN ID-DEĊIŻJONI:
   Artikolu 1
   ’Iż-żejt tan-nebbieta tal-qamħirrum b’sustanza insaponifikabbli għolja’, kif speċifikat fl-anness jista’ jitqiegħed fis-suq fil-Komunità bħala ingredjent ta’ ikel ġdid għall-użu fis-supplimenti ta’ l-ikel.
   Artikolu 2
   L-ogħla kwantità ta’ “żejt tan-nebbieta tal-qamħirrum b’sustanza insaponifikabbli għolja” preżenti f’porzjon irrakkomandat għall-konsum ta’ kuljum mill-manifattur għandha tkun ta’ 2 g.
   Artikolu 3
   L-isem ta’ l-ingredjent ta’ ikel ġdid għandu jkun “estratt taż-żejt tan-nebbieta tal-qamħirrum”.
   Artikolu 4
   Din id-Deċiżjoni hija indirizzata lil-Laboratoires Expanscience, Siège Social, 10, Avenue de l’Arche, F-92419 Coubevoie Cedex
   
      Magħmul fi Brussell, nhar il-24 ta’ Ottubru 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 43, 14.2.1997, p. 1. Regolament kif emendat bir-Regolament (KE) Nru. 1882/2003 (ĠU L 284, 31.10.2003, p. 1).
   
      (2)  ĠU L 183, 12.7.2002, p. 51. Direttiva hekk kif emendata l-aħħar bid-Direttiva tal-Kummissjoni 2006/37/KE (ĠU L 94, 1.4.2006, p. 32).
   
      ANNESS
      Karatteristiċi taż-żejt tan-nebbieta tal-qamħirrum b'sustanza insaponifikabbli għolja
      DESKRIZZJONI
      ‘Iż-żejt tan-nebbieta tal-qamħirrum b'sustanza insaponifikabbli għolja’ huwa prodott permezz tad-distillazzjoni bil-vakwu u huwa differenti miż-żejt tan-nebbieta tal-qamħirrum fin bkonċentrazzjoni tal-frazzjoni insaponifikabbli (1.2 g fiż-żejt tan-nebbieta tal-qamħirrum fin u 10 g fiż-żejt tan-nebbieta tal-qamħirrum b'sustanza insaponifikabbli għolja).
      KARATTERISTIĊI
      
                  
                     Sustanza insaponifikabbl
                  
               
               
                  > 9 g/100 g
               
            
                  Tocopherols
               
               
                  ≥ 1.3 g/100 g
               
            
                  α-tocopherol ( %)
               
               
                  10 – 25 %
               
            
                  β-tocopherol ( %)
               
               
                  < 3 %
               
            
                  γ-tocopherol ( %)
               
               
                  68 – 89 %
               
            
                  δ-tocopherol ( %)
               
               
                  < 7 %
               
            
                  Sterols, triterpenic alcohols, methylsterols
               
               
                  > 6.5g/100 g
               
            
                  
                     Aċidi grassi fi trigliċeridi
                  
               
            
                  aċidu palmitikuaċidu
               
               
                  10 – 20 %
               
            
                  stearikuaċidu
               
               
                  < 3.3 %
               
            
                  olejkuaċidu
               
               
                  20 – 42.2 %
               
            
                  linolejkuAċidu
               
               
                  34 – 65.6 %
               
            
                  linoleniku
               
               
                  < 2 %
               
            
                  
                     Valur ta' aċidu
                  
               
               
                  ≤ 6 mg KOH/g
               
            
                  
                     Valur ta' perossidu
                  
               
               
                  ≤ 10 mEq O2/kg
               
            
                  
                     Ħadid (Fe)
                  
               
               
                  < 1 500  μg/kg
               
            
                  
                     Ramm (Cu)
                  
               
               
                  < 100 μg/kg
               
            
                  
                     Idrokarburi aromatiċi poliċikliċi (PAH) Benzo(a)pyrene
                  
               
               
                  < 2 μg/kg
               
            It-trattament bil-faħam attiv huwa meħtieġ biex ikun żgurat li l-idrokarburi aromatiċi poliċikliċi (PAH) ma jiġux arrikkiti fil-produzzjoni taż-żejt tan-nebbieta tal-qamħirrum b'sustanza insaponifikabbli għolja.